Gospođo predsednik, da li mogu da vas zamolim za pet minuta pauze, pošto je naš predlog trenutno na skupštinskoj ekspediciji i samo što nije stigao do vas.
Ja bih da vaš predlog spojim sa jednom tehničkom potrebom da se sve to pripremi i da pauza bude jedan sat. Dakle, za jedan sat nastavljamo rad. [[Posle pauze – 16.05]] Poštovani narodni poslanici, želela bih da vas obavestim o sledećem. Zbog formiranja novih poslaničkih grupa i formiranja struktura skupštinskih tela i odbora, stručne službe treba ponovo da urade sve ono što smo bili pripremili za danas. Zbog toga zakazujem produžetak sednice za sutra u 12,00 sati. Hvala.